Imran Ahmed Khan Niazi HI PP (Oerdoe: عمران احمد خان نیازی‬; gebore 5 Oktober 1952) is 'n Pakistanse politikus en voormalige krieketspeler wat tans as die 22ste eerste minister van Pakistan dien. Hy is ook die voorsitter van die Pakistan Tehreek-e-Insaf (PTI). Hy was van 2002 tot 2007 en van 2013 tot 2018 lid van die Nasionale Vergadering van Pakistan. Voordat hy die politiek betree het, was Khan 'n krieketspeler en filantroop. Hy het internasionale krieket vir twee dekades gespeel en het later filantropiese projekte soos die Shaukat Khanum-gedenkskankerhospitaal en -navorsingsentrum en Namal-kollege ontwikkel.